**ŠIAURĖS VAKARŲ LIETUVOS VIETOS VEIKLOS GRUPĖS**

**VALDYBOS NARIŲ E-POSĖDŽIO PROTOKOLAS**

2021-11-18 Nr. 8

Mažeikiai

Posėdžio data – 2021 m. lapkričio 18 d., 16 val.

Posėdžio vieta – e-posėdis.

Posėdžio pirmininkė – Albina Kiudulienė.

Posėdžio sekretorė – Dangira Undžienė.

Posėdyje dalyvavo: Dangira Undžienė, Albina Kiudulienė, Mantas Badaukis, Kęstutis Mažonas, Kęstutis Ukanis, Dovydas Baublys, Justina Ungeitė, Erika Šiaulytė, Anita Avdaljan.

DARBOTVARKĖ:

1. Dėl gauto juridinio asmens prašymo stoti į Šiaurės vakarų Lietuvos vietos veiklos grupės narius.

Pranešėja L. Rubežienė.

2. Dėl valdybos pirmininko atstovavimo.

Pranešėja L. Rubežienė.

3. Dėl Vietos projektų finansavimo sąlygų aprašo pagal VPS priemonės VPS priemonės „Pagrindinės paslaugos ir kaimų atnaujinimas kaimo vietovėse“ 2 veiklos sritis „Parama investicijoms į kaimo kultūros ir gamtos paveldą, kraštovaizdį“ (LEADER-19.2-7.6) tvirtinimo ir „Paprasto kvietimo teikti vietos projektus Nr. 41“ paskelbimo.

Pranešėja D. Skorodumova.

4. Dėl Vietos projektų finansavimo sąlygų aprašo pagal „Ūkio ir verslo plėtra“ veiklos srities priemonės „Parama ne žemės ūkio verslui kaimo vietovėse plėtoti“ (kodas LEADER-19.2-6.4) tvirtinimo ir „Paprasto kvietimo teikti vietos projektus Nr. 42“ paskelbimo.

Pranešėja D. Skorodumova.

5. Kiti klausimai.

Albina Kiudulienė paprašė leisti nusišalinti nuo 1 ir 2 klausimo svarstymo.

1. SVARSTYTA. Juridinio asmens prašymas stoti į Šiaurės vakarų Lietuvos vietos veiklos grupės narius.

 Kalbėjo L. Rubežienė. Ji pristatė juridinio asmens Mažeikių rajono ligonių astmos klubo prašymą stoti į Šiaurės vakarų Lietuvos vietos veiklos grupės narius. Organizacija deleguoja savo narę Albiną Kiudulienę atstovauti jos interesus.

NUTARTA:

1. Priimti Mažeikių rajono ligonių astmos klubą į Šiaurės vakarų Lietuvos vietos veiklos grupės narius.
2. Įpareigoti administraciją informuoti Mažeikių rajono ligonių astmos klubą apie priimtą sprendimą.

Balsuota: už – 8; prieš – 0, nusišalino – 1.

1. SVARSTYTA. Valdybos pirmininko atstovavimas.

L. Rubežienė pateikė informaciją, kad Mažeikių moterų katalikių draugija pateikė prašymą išbraukti organizaciją iš VVG narių. Ši organizacija yra likviduojama. Taip yra atšaukiami ir deleguoti nariai: Albina Kiudulienė bei Loreta Pundzienė. Naujai priimta organizacija – Mažeikių rajono ligonių astmos klubas deleguoja savo narę Albiną Kiudulienę. Keitėsi valdybos pirmininkės Albinos Kiudulienės atstovaujama organizacija.

NUTARTA. Palikti galioti 2021 m. gegužės 10 d. valdybos sprendimą.

Balsuota: už – 8, prieš – 0, nusišalino – 1.

3. SVARSTYTA. Vietos projektų finansavimo sąlygų aprašo pagal VPS priemonės „Pagrindinės paslaugos ir kaimų atnaujinimas kaimo vietovėse“ 2 veiklos sritis „Parama investicijoms į kaimo kultūros ir gamtos paveldą, kraštovaizdį“ (LEADER-19.2-7.6) tvirtinimas ir „Paprasto kvietimo teikti vietos projektus Nr. 41“ skelbimas.

NUTARTA:

1. Patvirtinti vietos projektų finansavimo sąlygų aprašą su priedais pagal VPS priemonę „Pagrindinės paslaugos ir kaimų atnaujinimas kaimo vietovėse“ 2 veiklos sritį „Parama investicijoms į kaimo kultūros ir gamtos paveldą, kraštovaizdį“.

2. Pritarti „Paprasto kvietimo teikti vietos projektus Nr. 41“ skelbimui nuo 2021 m. lapkričio 30 d. iki 2022 m. sausio 28 d. 15 val. 00 min. Paraiškas teikiant karantino metu per „Paraiškų dėžutę“ kvietimas teikti vietos projektus galioja iki 2022 m. sausio 26 d. 15 val. 00 min.

Balsuota: už – 9, prieš – 0.

4. SVARSTYTA. Vietos projektų finansavimo sąlygų aprašo pagal VPS priemonės „Ūkio ir verslo plėtra“ veiklos sritį „Parama ne žemės ūkio verslui kaimo vietovėse plėtoti“ (kodas LEADER-19.2-6.4) tvirtinimas ir „Paprasto kvietimo teikti vietos projektus Nr. 42“ skelbimas.

NUTARTA:

1. Patvirtinti vietos projektų finansavimo sąlygų aprašą su priedais pagal VPS priemonę „Ūkio ir verslo plėtra“ veiklos sritį „Parama ne žemės ūkio verslui kaimo vietovėse plėtoti“ (pridedama).

2. Pritarti „Paprasto kvietimo teikti vietos projektus Nr. 42“ skelbimui nuo 2021 m. lapkričio 30 d. iki 2022 m. sausio 28 d. 15 val. 00 min. Paraiškas teikiant karantino metu per „Paraiškų dėžutę“ kvietimas teikti vietos projektus galioja iki 2022 m. sausio 26 d. 15 val. 00 min.

Balsuota: už – 9, prieš – 0.

5. SVARSTYTA. Kiti klausimai.

Valdybos nariai buvo informuoti apie 2021 m. lapkričio 23 d. vyksiantį seminarą. Informacija yra paskelbta mūsų interneto svetainėje. Šio renginio metu daugiausia bus kalbama apie socialinį verslą, kolegų iš kitų rajonų bus pristatomi gerieji pavyzdžiai.

Nutarimo šiuo klausimu priimta nebuvo.

Posėdžio pirmininkė Albina Kiudulienė

Posėdžio sekretorė Dangira Undžienė